62018TJ0553_INF
A Törvényszék (hetedik tanács) 2021. július 14‑i ítélete – Rodríguez Gómez kontra Tanács
(T‑553/18. sz. ügy)
„Közös kül‑ és biztonságpolitika – A venezuelai helyzetre tekintettel hozott korlátozó intézkedések – A pénzeszközök befagyasztása – Azon személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása vonatkozik – A felperes nevének a jegyzékekbe való felvétele – A felperes nevének a jegyzékeken való további szerepeltetése – Értékelési hiba – A tulajdonhoz való jog”
1.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A venezuelai helyzetre tekintettel hozott korlátozó intézkedések – Az érintett személyek, szervezetek és szervek jegyzékét a korábbi rendelet hatályon kívül helyezése nélkül felülvizsgáló rendelet – Az e rendeletben nem említett személy által benyújtott kereset – Elfogadhatóság
(EUMSZ 263. cikk; (KKBP) 2018/1656 tanácsi határozat; 2018/1653 tanácsi rendelet)
(lásd: 33–35. pont)
2.
Európai Unió – Az intézmények jogi aktusai jogszerűségének bírósági felülvizsgálata – A venezuelai helyzetre tekintettel egyes személyekkel és szervezetekkel szemben korlátozó intézkedéseket bevezető rendelet – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát
(Az Európai Unió Alapjogi Chartája, 47. cikk; a (KKBP) 2018/901 és a (KKBP) 2018/1656 határozattal módosított (KKBP) 2017/2074 tanácsi határozat, I. melléklet; 2017/2063 tanácsi rendelet, IV. melléklet; 2018/899 és 2018/1653 tanácsi rendelet)
(lásd: 43–46. és 48. pont)
3.
Európai Unió – Az intézmények jogi aktusai jogszerűségének bírósági felülvizsgálata – A venezuelai helyzetre tekintettel hozott korlátozó intézkedések – A felülvizsgálat terjedelme – A demokrácia és a jogállamiság megsértéseiben közreműködő személyek jegyzékbevétele – A nyilvánosság számára hozzáférhető dokumentumok – Bizonyító erő – A bizonyítékok szabad mérlegelésének elve
(A (KKBP) 2018/901 és (KKBP) 2018/1656 határozattal módosított (KKBP) 2017/2074 tanácsi határozat, I. melléklet; 2017/2063 tanácsi rendelet, IV. melléklet; 2018/899 és 2018/1653 tanácsi rendelet)
(lásd: 47. pont)
4.
Közös kül‑ és biztonságpolitika – A venezuelai helyzetre tekintettel hozott korlátozó intézkedések – Az emberi jogok súlyos megsértéséért felelős vagy a jogállamiságot veszélyeztető személyek vagyonának befagyasztása – Szempontok – A demokrácia megsértése vagy a jogállamiság tiszteletben tartása terén felelősséggel járó funkciók – Mérlegelési hiba – Hiány
(A (KKBP) 2018/901 és (KKBP) 2018/1656 határozattal módosított (KKBP) 2017/2074 tanácsi határozat, 6. cikk, (1) bekezdés, 7. cikk, (1) bekezdés, I. melléklet; 2017/ 2063 tanácsi rendelet, 2017/2063 tanácsi rendelet, 8. cikk, (3) bekezdés, IV. melléklet; 2018/899 és 2018/1653 tanácsi rendelet)
(lásd: 50., 53–58. pont)
5.
Közös kül‑ és biztonságpolitika – A venezuelai helyzetre tekintettel hozott korlátozó intézkedések – Az emberi jogok súlyos megsértéséért felelős vagy a jogállamiságot veszélyeztető személyek vagyonának befagyasztása – A tulajdonhoz való jog korlátozása – Az arányosság elvének megsértése – Hiány
(EUSZ 21. cikk, (2) bekezdés, b) pont; az Európai Unió Alapjogi Chartája, 17. cikk, (1) bekezdés, és 52. cikk, (1) bekezdés; a (KKBP) 2018/901 határozattal módosított (KKBP) 2017/2074 tanácsi határozat, 7. cikk, (4) bekezdés, I. melléklet; 2017/2063 tanácsi rendelet, 8. és 9. cikk, IV. melléklet; 2018/899 tanácsi rendelet)
(lásd: 65–71., 73–78., 81. és 83. pont)
Tárgy
Egyrészt a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról szóló, 2018. június 25‑i (KKBP) 2018/901 tanácsi határozat (HL 2018. L 160I., 12. o.) és a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról szóló, 2018. november 6‑i (KKBP) 2018/1656 tanácsi határozat (HL 2018. L 276., 10. o.), másrészt a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról szóló, 2018. június 25‑i (EU) 2018/899 tanácsi végrehajtási rendelet (HL 2018. L 160I., 5. o.) és a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról szóló, 2018. november 6‑i (EU) 2018/1653 tanácsi végrehajtási rendelet (HL 2018. L 276., 1. o.) felperesre vonatkozó részében való megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék Delcy Eloina Rodríguez Gómezt kötelezi a költségek viselésére.